CELEX: 22014D0158
Language: hr
Date: 2014-07-09 00:00:00
Title: Odluka Zajedničkog odbora EGP-a br. 158/2014 od 9. srpnja 2014. o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda [2015/93]

22.1.2015   
            
            
               HR
            
            
               Službeni list Europske unije
            
            
               L 15/86
            
         ODLUKA ZAJEDNIČKOG ODBORA EGP-a
   br. 158/2014
   od 9. srpnja 2014.
   o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda [2015/93]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
   budući da:
   
               (1)
            
            
               Primjereno je proširiti suradnju ugovornih stranaka Sporazuma o EGP-u kako bi se obuhvatila Uredba (EU) br. 1381/2013 Europskog parlamenta i Vijeća od 17. prosinca 2013. o uspostavi programa o pravima, jednakosti i građanstvu za razdoblje 2014.–2020. (1).
            
         
               (2)
            
            
               Protokol 31. uz Sporazum o EGP-u bi stoga trebalo izmijeniti kako bi ta proširena suradnja mogla započeti od 1. siječnja 2014.,
            
         DONIO JE OVU ODLUKU:
   Članak 1.
   Članak 5. Protokola 31. mijenja se kako slijedi:
   
               1.
            
            
               U stavku 5. riječi „, a u programu iz četrnaeste alineje od 1. siječnja 2014.” umeću se nakon riječi „u programu iz trinaeste alineje od 1. siječnja 2012.”
            
         
               2.
            
            
               U stavak 8. dodaje se sljedeća alineja:
               
                           „—
                        
                        
                           
                              32013 R 1381: Uredba (EU) br. 1381/2013 Europskog parlamenta i Vijeća od 17. prosinca 2013. o uspostavi programa o pravima, jednakosti i građanstvu za razdoblje 2014.–2020. (SL L 354, 28.12.2013., str. 62.).
                           Lihtenštajn sudjeluje samo u aktivnostima u okviru proračunskih stavki 33 01 04 01 Rashodi za potporu pravima i građanstvu i 33 02 02 Promicanje nediskriminacije i ravnopravnosti.
                           Norveška je izuzeta od sudjelovanja u tom programu te je oslobođena financijskog doprinosa programu.”
                        
                     
         Članak 2.
   Ova Odluka stupa na snagu sljedećeg dana nakon posljednje obavijesti prema članku 103. stavku 1. Sporazuma o EGP-u (2).
   Primjenjuje se od 1. siječnja 2014.
   Članak 3.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 9. srpnja 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 354, 28.12.2013., str. 62.
   
   
      (2)  Ustavni zahtjevi nisu naznačeni.